CELEX: 32011R0763
Language: lt
Date: 2011-07-29 00:00:00
Title: 2011 m. liepos 29 d. Komisijos įgyvendinimo reglamentas (ES) Nr. 763/2011 dėl tam tikrų prekių klasifikavimo Kombinuotojoje nomenklatūroje

3.8.2011   
            
            
               LT
            
            
               Europos Sąjungos oficialusis leidinys
            
            
               L 200/6
            
         KOMISIJOS ĮGYVENDINIMO REGLAMENTAS (ES) Nr. 763/2011
   2011 m. liepos 29 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytą KN kodą, remiantis lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Vadovaujantis Reglamento (EEB) Nr. 2913/92 12 straipsnio 6 dalimi, valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. liepos 29 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  Nešiojamas iš baterijų maitinamas aparatas (vadinamoji elektroninių knygų skaityklė), kurio apytikriai matmenys 18 × 12 × 1 cm ir svoris maždaug 220 g, skirtas įvairioms tekstų rinkmenoms (pvz., PDF, WOL ir HTML), nejudamo vaizdo rinkmenoms (pvz., JPEG) ir garso rinkmenoms (pvz., MP3) įrašyti ir atkurti.
                  Aparatą sudaro:
                  
                              —
                           
                           
                              nespalvotas vaizduoklis (veikiantis naudojant elektroninę rašalinę technologiją su 4 pilkumo lygių skale), kurio apytikriai matmenys 12 × 9 cm, ekrano įstrižainė maždaug 15 cm (6 coliai) ir skiriamoji geba – 600 × 800 pikselių,
                           
                        
                              —
                           
                           
                              USB sąsaja,
                           
                        
                              —
                           
                           
                              ausinių jungtis,
                           
                        
                              —
                           
                           
                              atminties kortelės lizdas,
                           
                        
                              —
                           
                           
                              valdymo / navigacijos mygtukai,
                           
                        
                              —
                           
                           
                              200 MHz procesorius,
                           
                        
                              —
                           
                           
                              512 MB vidinė atmintis.
                           
                        Aparatas gali būti prijungtas prie automatinio duomenų apdorojimo mašinos rinkmenoms perkelti.
                  Aparatas gali atgaminti tekstus, nejudamus vaizdus ir garsus apdorodamas duomenis, laikomus vidinėje atmintyje arba atminties kortelėje.
                  Aparatas neatlieka vertimo ar žodžių ieškos funkcijų.
               
               
                  8543 70 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8543, 8543 70 ir 8543 70 90 atitinkančiais prekių aprašymais.
                  Kadangi aparatas neatitinka 84 skirsnio 5 pastabos A dalies reikalavimų, jis nepriskirtinas 8471 pozicijai kaip automatinio duomenų apdorojimo mašina.
                  Be to, kadangi aparatas pagal savo pobūdį nėra naudojamas vien tik arba daugiausia automatinio duomenų apdorojimo sistemoje, jis neklasifikuotinas kaip tokios sistemos įtaisas, priskiriamas 8471 pozicijai.
                  Kadangi gaminys negali rodyti vaizdo įrašų, nes rodymui ekrane naudojama specifinė technologija, kuri dėl žemos vaizdo kokybės tinka tik dokumentų formato ir statiškiems vaizdams atvaizduoti, jis nepriskirtinas 8528 pozicijai kaip monitorius.
                  Aparatas laikytinas specialią funkciją atliekančiu elektroniniu aparatu, nenurodytu kitoje 85 skirsnio vietoje.
                  Todėl aparatas klasifikuotinas priskiriant KN kodą 8543 70 90.